Sacro et exorabili loco in honore Dei omnipotentis atque sanctorum apostolorum Petri et Pauli dicato, vocabulo Cluniacum; ego igitur Heldinus, levita, in Dei nomine, dono aliquid ex rebus proprietatis matris meæ Teudrade, pro remedio animæ ipsius, ad prefatum locum, ut ei Dominus in suo judicio pius remunerator appareat. Sunt autem ipse res quas dono sitæ in pago Matisconense, in agro Galoniacense, in villa Bucdono: hoc est curtilum unum cum vinea et campo simul tenente, qui terminat a mane via publica, a medio die terra Duranni, a sero Sancti Petri, a cercio Sancti Vincencii. Infra istas terminaciones, totum ad integrum dono atque transfundo a die presenti, et in relico futuro tempore, pro ipsius anima, et faciant rectores Sancti Petri ab hac die de ipsis rebus quicquid facere voluerint in omnibus. Si quis autem contra hanc donacionis cartam aliquam calumniam movere presumpserit, non valeat vindicare quod repetit, sed, coactus per judiciariam potestatem, uncias auri VI persolvat, et postea hæc donacio stabilis firmaque permaneat, stipulacione subnixa. Actum Cluniaco publice. Signum Heldini, levite, qui fieri et firmare rogavit. S. Ramnaldi. S. Teutbodi. S. Odilonis. S. Berardi. S. Magberti. S. Oddonis. S. Adalardi. [Joslenus scripsit mense julio, regnante rege Lothario anno XXXVI.]